  Майя Бывальцева Удмуртиын «МедподдЕРжка» ӵектос улсын транспортэн юрттэт сётӥсь 22 волонтёръёс 1 сюрс 200-лэсь трос пол кулэяськисьёс доры потазы ни. Со сярысь улосвыл тӧролэн но кивалтэтлэн пресс-службазы ивортӥз. Волонтёръёс эмчиосты висисьёс доры нулло, улыны кулэ эмъюмъёслы рецептъёс ваё, анализъёсты лабораториосы вуттыны юртто, эмчиосты ужан сменазы бере дорзы келяло. 19-тӥ коньывуонысен ӵектосэ 100-лэсь трос адями пыриськиз. Со пӧлысь 60 палаез асмылкыдчиос эмъюртъёсын юрттэт сёто, соослэн ужам дырзы оглом 550 час луэ. Тодэ вайытом, коньывуонэ Удмуртиын «Мы вместе» акци выльысь ужаны кутскиз. Тегъёс: Мерлык Ижкар Удмуртия коронавирус юрттэт волонтёръёс  